system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Papa Calixt I.
assistant
Papa Calixt I () a deținut funcția papală în perioada anilor 218 – 222.

Viața 
După o viață dezordonată, timp în care a și fost condamnat la muncile silnice din minele sarde, a devenit diacon și consilier al papei Zefirin, căruia i-a succedat în pontificat.

Alegerea lui însă a fost contestată. Un grup de dezidenți l-a susținut pe prezbiterul Hippolyt (care printre altele este și singura sursă despre viața acestui papă), care și el a fost ales episcop al Romei și a devenit astfel primul antipapă al istoriei bisericii, dar mai apoi a murit, și el, martir și sfânt.

În disputa dintre Calixt și Hippolyt au fost discutate probleme disciplinare și cristologice. Papa, deși excomunicase pe cel mai mare exponent al modalismului, pe Sabelius, urma o cale de mijloc între doctrina modalistă și cea a lui Hippolyt. Această cale de mijloc i-a și adus acuza de modalism din partea lui Hippolyt. În privința problemei disciplinare, papa considera Biserica drept comunitatea care oferă tuturor păcătoșilor posibilitatea reconcilierii și aceasta în contradicție cu criteriile rigoriste ale lui Hippolyt.

Nu sunt date sigure că Papa Calixt I ar fi murit ca martir – în sensul de persecutat pentru credință. Este mai probabil să fi fost ucis în timpul unei răzmerițe populare.

A fost înmormântat pe via Aurelia, în cimitirul Calepodius, unde – mormântul său împodobit mai târziu cu fresce – a fost descoperit  în 1960.

Papa Calixt I este sărbătorit pe 14 octombrie.

Memoria
Papa Calixt este ctitorul Bazilicii Santa Maria in Trastevere (sec. al III-lea), unde este reprezentat în mozaicul absidei.

Catacomba Sfântului Calixt îi poartă numele.

Note

Bibliografie 
 Baptista de Caullerijis, S.D., Romanorum Pontificum Cathalogorum dal I al XVI secolo, Le Icone dei Papi (224 incisioni), Sicilia, cca. 1600. (de la Sf. Petru la Paul al III-lea).
 Panvinio Onofrio&Cicarelli Antonio, Historia delle vite dei Sommi Pontefici, 1613, Venetia appresso „I Givunti” (de la sf. Petru până la Paul al V-lea, primii 8 ani de pontificat).
 Sandini Antonii, Vitae Pontificum Romanorum, ediția a 4-a, 1763, editor Manfrè (de la sf. Petru la pontificatul lui Clement al VIII-lea).
 Enciclopedia dei Papi, Istituto della Enciclopedia Italiana, fondato da Giovanni Treccani, S.p.A., 2000; (3 volume).
 John N.D. Kely, The Oxford Dictionary of Popes, 1986, Oxford University Press, Oxford-New York.
 Vite dei Papi, Progetto editoriale Piemme-Electa; 2006, Mondadori-Electa S.p.A., Milano; (2 volume, proiectul: „I Grandi Libri della Religione nr. 8 și 9: pentru ISBN: --60008 și –60009; cod EAN 9770038156215).
 Rendina Claudio, I Papi - storia e segreti, 2005, Newton&Compton editori, Roma, ISBN 88-8289-070-8.
 Duemila anni di Papi, a cura di Roberto Magone, 2004, Gribaudo, Savigliano (CN), ISBN 88-8058-748-X.
 Fabbretti Nazareno, I Vescovi di Roma, Ed. Paoline, Milano, ediția a 2-a 1987, ISBN 88-215-1211-8.
 I Papi, Venti secoli di storia, Pontificia Amministrazione della Patriarcale Basilica di San Paolo, Libreria Editrice Vaticana, ediția a 2-a, 2002, ISBN 88-209-7316-2.
 Mondin Battista, Nuovo dizionario enciclopedico dei Papi, storia e insegnamenti, Città Nuova, a 2-a ediție, Roma 2006, ISBN 88-311-9230-2.
 Principe Pietro&Olcuire Gian Carlo, Tutti i Papi da S. Pietro a Benedetto XVI, Libreria Editrice Vaticana, Roma 2005, ISBN 88-209-7728-1.
 Piazzoni Ambrogio M., Storia delle elezioni Pontificie, ediția a 3-a 2005, Piemme, Casale Monferrato, ISBN 88-384-1060-7.

Legături externe 
 Scrieri

Papi
Arhiepiscopi din secolul al III-lea
Sfinți în Biserica Catolică
Personaje citate în Divina Comedie (Paradisul)